Diari Oficial de la Generalitat Valenciana


Sumari del DOGV 9378, del 08-07-2022 (2022/6330)

RESOLUCIÓ de 27 de juny de 2022, de la directora general de Salut Pública i Addiccions, per la qual s'adjudica una beca per a la realització de pràctiques professionals en la Direcció General de Salut Pública i Addiccions, i centres dependents d'aquesta, després de la renúncia de la persona beneficiària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6330


Data del document
:   27-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 27 de juny de 2022, de la directora general de Salut Pública i Addiccions, per la qual s'adjudica una beca per a la realització de pràctiques professionals en la Direcció General de Salut Pública i Addiccions, i centres dependents d'aquesta, després de la renúncia de la persona beneficiària. [2022/6330]  
Vist que per l'Ordre de 5/2020, de 10 d'agost, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en l'àmbit de la direcció general amb competències en matèria de salut pública, i addiccions i centres dependents.  
Vist que per la Resolució de 9 d'abril de 2021, de la Conselleria de Sanitat Universal i Salut Pública, es convoquen tretze beques per a la realització de pràctiques professionals en la Direcció General de Salut Pública i Addiccions, i centres dependents d'aquesta, amb càrrec a l'aplicació pressupostària 75.28.60.6767.934.21, del capítol IV, codi línia comptable S7492000 dels pressupostos de la Generalitat Valenciana per a l'exercici 2021.  
Vist que mitjançant la Resolució, per delegació, de 27 de juliol de 2021, de la directora general de Salut Pública i Addiccions, se li va adjudicar una beca per a titulats o titulades en Sociologia, Antropologia o Ciències Polítiques a Úrsula Frechina Valiente, prorrogada fins al 31 de desembre de 2022 segons Resolució de la Conselleria de Sanitat Universal i Salut Pública del dia 6 de juny de 2022.  
Vist l'escrit pel qual renuncia l'esmentada becaria amb efectes de 24 de maig de 2022.  
Vist que mitjançant la Resolució, per delegació, de 7 de juny de 2022, de la directora general de Salut Pública i Addiccions, es dona per finalitzada la beca d'Úrsula Frechina Valiente.  
Considerant que segons el procediment previst en la base setzena de l'Ordre 5/2020, de 10 d'agost, de la Conselleria de Sanitat Universal i Salut Pública, de les bases reguladores de concessió de beques, s'inicien els tràmits per a la crida a les persones candidates de la borsa prioritzada de reserva.  
Considerant que el següent candidat de la borsa, prèvia renúncia dels que li precedeixen, Antonela Marieta Chis, accepta l'adjudicació de la beca, amb data 9 de juny de 2022.  
Considerant les competències atribuïdes per l'Ordre 5/2020, i de conformitat amb el que es disposa en la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de desplegament d'aquesta llei, la Llei 5/1983, de 30 de desembre, del Consell, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 9 del Decret 132/2009, de 4 de setembre del Consell, pel qual es regula la concessió de beques, resolc:  
  
  
Primer  
Adjudicar la beca per a la realització de pràctiques professionals en la Direcció General de Salut Pública i Addiccions, i centres dependents d'aquesta, que ha quedat vacant, a Antonela Marieta Chis, pel període comprés entre l'1 de juliol de 2022 i el 31 de desembre de 2022, tots dos inclosos.  
  
Segon  
Disposar a favor Antonela Marieta Chis, les següents quanties:  
  
Retribució beca Cotització SS TOTAL  
6.721,14 - 322,74 - 7.043,88  
  
  
L'import mensual brut de la beca és de 1.120,19 ?, que es finançaran amb càrrec a l'aplicació pressupostària 10.64.14.2924.923.42.0, línia S7492000, dels pressupostos de la Generalitat de l'exercici 2022.  
  
Contra la present resolució, que posa fi a la via administrativa, es podrà interposar recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala contenciosa administrativa del Tribunal Superior de Justícia de la Comunitat Valenciana, si bé, podrà interposar-se recurs potestatiu de reposició, davant l'òrgan que la va dictar, en el termini d'un mes a comptar des de l'esmentada data, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juny de 2022.- El conseller de Sanitat Universal i Salut Pública, p. d. (Ordre 5/2020, de 10 d'agost), la directora general de Salut Pública i Addiccions: Ofèlia Gimeno Forner.